Hrvatski sabor
20041103

Ono što možemo reći, put kojim se može ići jeste da se oduzmu ta, ukoliko dakle, "Kamen ingrad" ne ispuni svoju obvezu plaćanja tih potraživanja države, tada je jedino mogući put oduzimanje ta dva eksploatacijska polja i raspisivanje novog natječaja za dobivanje koncesije onoj kompaniji i tvrtci koja će jasno preuzeti i radnike i sve obveze koje proizlaze iz dosadašnje eksploatacije tih polja. I tim putem ćemo ići jer konačno ta tvrtka, ta kompanija i ti kamenolomi su itekako važni i za grad Požegu i Požeško-slavonsku županiju i mislim da je o tome neupitno za govoriti ali je isto tako vrlo bitno i važno za istaknuti svakom od nas jasno da se ne može eksploatirati sirovine mineralne a da se ne plaća obveza prema državi i na taj način ne može nitko poslovati pa ni ta kompanija, odnosno ta tvrtka.